CELEX: C2004/094/54
Language: el
Date: 2004-04-17 00:00:00
Title: Υπόθεση C-78/04: Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας που κατατέθηκε στις 18 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/25
            
         Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας που κατατέθηκε στις 18 Φεβρουαρίου 2004
   (Υπόθεση C-78/04)
   (2004/C 94/54)
   Η Επιτροπή των Ευρωπαϊκών Κοινοτήτων, εκροσωπούμενη από τον καθηγητή Dr. Ulrich Wölker και τον Μηνά Κωνσταντινίδη, με τόπο επιδόσεων στο Λουξεμβούργο, άσκησε στις 18 Φεβρουαρίου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά της Δημοκρατίας της Αυστρίας.
   Η προσφεύγουσα ζητεί από το Δικαστήριο:
   
               1.
            
            
               Να αποφανθεί ότι η Δημοκρατία της Αυστρίας παρέβη τις υποχρεώσεις που υπέχει από τα άρθρα 2, αριθ. 4, 9, παράγραφοι 3 έως 5, το παράρτημα IV καθώς και από το άρθρο 1 σε συνδυασμό με το παράρτημα Ι, αριθ. 1.1 και αριθ. 6.6, της οδηγίας 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης (1), καθόσον
               
                           α)
                        
                        
                           δεν μετεφέρθη πλήρως στις διατάξεις της Ομοσπονδίας (Gewerbeordnung 1994) ο ορισμός «υφιστάμενη εγκατάσταση» κατά το άρθρο 2, αριθ. 4,
                        
                     
                           β)
                        
                        
                           δεν μετεφέρθησαν πλήρως οι απαιτήσεις σχετικά με τους όρους χορήγησης της άδειας κατά το άρθρο 9, παράγραφος 4, στις διατάξεις της Ομοσπονδίας (Gewerbeordnung 1994) και κατά το άρθρο 9, παράγραφοι 3 έως 5, στις διατάξεις του Ομόσπονδου Κράτους Niederösterreich (NÖ Elektrizitätswesengesetz 2001),
                        
                     
                           γ)
                        
                        
                           δεν μεταφέρθηκε πλήρως το παράρτημα IV στις διατάξεις της Ομοσπονδίας (Gewerbeordnung 1994) και του Ομόσπονδου Κράτους Niederösterreich (NÖ Elektrizitätswesengesetz 2001),
                        
                     
                           δ)
                        
                        
                           δεν μεταφέρθηκε η οδηγία, όσον αφορά τις αναφερόμενες στο παράρτημα Ι, αριθ. 1.1, εγκαταστάσεις καύσης, στις διατάξεις της Ομοσπονδίας και του Ομόσπονδου Κράτους του Salzburg και δεν μεταφέρθηκε πλήρως στις διατάξεις του Ομόσπονδου Κράτους Burgenland (Burgenländisches Elektrizitätswesengesetz 1999),
                        
                     
                           ε)
                        
                        
                           δεν μεταφέρθηκε η οδηγία, όσον αφορά τις αναφερόμενες στο παράρτημα I, αριθ. 6.6, εγκαταστάσεις εντατικής εκτροφής, στις διατάξεις των Ομόσπονδων Κρατών Burgenland, Salzburg και Τιρόλο.
                        
                     
         
               2.
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         Λόγοι της προσφυγής και κύρια επιχειρήματα:
   Αν και η προθεσμία για τη μεταφορά στο εθνικό δίκαιο έληξε στις 30 Οκτωβρίου 1999, η Δημοκρατία της Αυστρίας εξακολουθεί να μην έχει ακόμη ουδόλως μεταφέρει ή να έχει ανεπαρκώς μόνο μεταφέρει ορισμένες διατάξεις της οδηγίας (άρθρο 2, αριθ. 4, άρθρο 9, παράγραφοι 3 έως 5, παράρτημα IV καθώς και άρθρο 1 σε συνδυασμό με το παράρτημα I, αριθ. 1.1 και αριθ. 6.6) στο εθνικό δίκαιο.
   
      (1)  ΕΕ L 257, σ. 26.